Document ID: /roh_data/filtered/fineweb-2-filterrobots_roh.jsonl.gz/33706

Prads che na vegnan betg cultivads bain creschan spert ina giada en cun chagliom, felesch e bulom. En il curs sin l’alp Preaz han ils purs tranter auter emprendì – co allontanar a moda correcta ervas nuschaivlas uschia che quellas na creschan betg pli suenter.
In dals motivs ch’i dat ozendi adina dapli ervas betg bainvegnidas sin la pastgira è, ch’ils davos decennis è sa sminuì il dumber d’animals sin las alps.
Per mantegnair la qualitad da la cuntrada dovria quai l’agid d’animals, dals purs sco era dals dretgs meds tecnics, sco Batist Spinatsch ha explitgà ad RTR. Chauras, nursas e muaglia che maglian giu tut quai ch'è mangiabel, ed il pur che va cun la fautsch. I dat dentant era maschinas che gidan als purs da far pli spert la lavur da debostgar.